Beurtkrag verder afgeskaalArgieffoto. (Foto: Elsabe Erasmus) Beurtkrag sal Sondag om middernag opgeskort word, waarna fase 1 om 05:00 tot 16:00 Maandag ingestel word. Eskom sal dan fase 2 vanaf 16:00 dwarsdeur die nag instel. Volgens Eskom sal fase 2 dan vir die res van die week elke dag van 16:00 tot 05:00 geld. “Ons verwag dat geen beurtkrag Dinsdag deur die dag nodig sal wees nie, maar sal verdere kennisgewings uitreik indien die situasie verander,” het die kragvoorsiener Sondagmiddag in ŉ verklaring gesê. Beurtkrag is Donderdag tot fase 3 afgeskaal nadat broodnodige diesel van PetroSA verkry is. Eskom sê dit is egter steeds nodig om beurtkrag in te stel weens die hoë vlakke van onvoorsiene onderbrekings in kragopwekking en ŉ tekort aan noodopwekkingsreserwes. Onbeplande onderbrekings staan tans op 16 390 MW en beplande onderbrekings op 5 032 MW.